stanford-oval/wikipedia huggingface dataset:
Josiah Willard Gibbs

| Josiah Willard Gibbs |
| --- | --- |
 Josiah Willard Gibbs
Henkilötiedot
Syntynyt: 11. helmikuuta 1839
Kuollut: 28. huhtikuuta 1903 (64 vuotta)
Kansalaisuus:   Yhdysvallat
Koulutus ja ura
Väitöstyön ohjaaja:  Hubert Anson Newton
Tutkimusalue:  fysiikka
Tunnetut työt:  Gibbsin vapaaenergia Gibbsin entropia vektorianalyysi Gibbsin–Helmholtzin yhtälö Gibbsin algoritmi Gibbsin jakauma Gibbs-ilmiö
Palkinnot:  Copley-mitali (1901)
 Nimikirjoitus
Josiah Willard Gibbs (11. helmikuuta 1839 New Haven – 28. huhtikuuta 1903 New Haven) oli yhdysvaltalainen fyysikko, matemaatikko ja kemisti. Matemaattisessa fysiikassa Gibbs kuuluu merkittävimpiin termodynamiikan kehittäjiin ja matematiikassa vektorianalyysin keksijöihin.
Gibbs opiskeli Yalessä ja väitteli vuonna 1862, jolloin hänestä tuli yksi Yhdysvaltojen ensimmäisistä tohtoreista. Hänen väitöskirjassaan yhdistyivät matematiikka ja tekniikka. Väiteltyään Gibbs kiersi kuuntelemassa eurooppalaisten huippututkijoiden luentoja, ja kaksi vuotta Yhdysvaltoihin palaamisen jälkeen hänestä tuli Yalen ensimmäinen matemaattisen fysiikan professori.
Teoreettisen kemian J. Willard Gibbs -professuuri luotiin hänen kunniakseen.
Merkittäviä julkaisuja

On the Equilibrium of Heterogeneous Substances 1876,1878
Elementary Principles in Statistical Mechanics 1902
Aiheesta muualla

Kuvia tai muita tiedostoja aiheesta Josiah Willard Gibbs Wikimedia Commonsissa
Josiah Royce

Josiah Royce (20. marraskuuta 1855, Grass Valley – 14. syyskuuta 1916 Cambridge) oli yhdysvaltalainen objektiivisiin idealisteihin lukeutuva filosofi. Hän katsoi, että näennäisesti ulkoisella maailmalla on todellinen olemassaolo vain ideaalin tietävän subjektin tietämänä, ja että tämän tietäjän täytyy olla todellinen eikä pelkästään hypoteettinen. Hän kirjoitti myös logiikasta ja matematiikasta.
Teoksia

The Religious Aspect of Philosophy (1885)
The World and the Individual (1900–01)
The Sources of Religious Insight (1912)
The Problem of Christianity (1913)
War and Insurance (1914)
The Hope of the Great Community (1916)
Lectures on Modern Idealism (toim. J. Loewenberg, 1919)
Fugitive Essays (toim. J. Loewenberg, 1920)
Aiheesta muualla

Josiah Royce (Stanford Encyclopedia of Philosophy) (englanniksi)
Jōetsu

| Jōetsu (上越市) |
| --- | --- |
 Takadan linna
 lippu:  Symboli
 Jōetsun sijainti Niigatan prefektuurissa
 Jōetsu
 Koordinaatit: 37°08′52.3″N, 138°14′09.9″E 
Valtio:  Japani
Alue:  Chūbu, Hokuriku tai Kōshin’etsu
Prefektuuri:  Niigata
Pinta-ala:  
 – Kokonaispinta-ala:  973,81 km²
Väkiluku (2017):  196 616
 – Väestötiheys:  201,9 as./km²
Symbolit:  
 – Kukka:  Kamelia
 – Puu:  Sakura
Aikavyöhyke:  UTC+9
 
 www.city.joetsu.niigata.jp 
Infobox OKVirheellinen NIMI-arvo: 
Jōetsu (jap. 上越市, Jōetsu-shi) on Japanin kaupunki Honshūn saaren pohjoisosassa Chūbun tai Hokurikun alueella Niigatan prefektuurissa. Se sijaitsee Japaninmeren rannikolla prefektuurin eteläosassa pääkaupungin Niigatan lounaispuolella. Kaupungissa on 196 616 asukasta (vuonna 2017) ja sen pinta-ala on 973,81 neliökilometriä. Jōetsu on nimitetty yhdeksi Japanin erityiskaupungeista.
Jōetsun kaupunki syntyi, kun aiemmat Takadan ja Naoetsun kaupungit yhdistyivät vuonna 1971. Kaupunki laajeni huomattavasti vuonna 2005, kun siihen liitettiin 13 muuta kuntaa. Jōetsua palvelevat vuonna 2015 avatun luotijunayhteys Hokuriku Shinkansenin lisäksi JR Higashi-Nihonin Shin’etsu-päälinja, kolmannen sektorin Hokuhoku-linja sekä Echigo Tokimeki -rautateiden Nihonkai Hisui -linja ja Myōkō Haneuma -linja.
Entisen Naoetsun kaupungin aluetta vuonna 1975
Entisen Takadan kaupungin aluetta vuonna 1975
Aiheesta muualla

Kuvia tai muita tiedostoja aiheesta Jōetsu Wikimedia Commonsissa
Kaupungin internetsivut (japaniksi)
Jungle Hunt

| Jungle Hunt |
| --- | --- |
Kehittäjä:  Taito
Julkaisija:  Taito Corporation
Julkaistu:  1982
Lajityyppi:  tasohyppely
Alusta:  kolikkopeli, Apple II, ColecoVision, TI-99/4A, Commodore VIC-20
Lisää peliartikkeleitaVideopelien teemasivulla
Jungle Hunt on Taito Corporationin vuonna 1982 julkaisema kolikkopeli. Pelin alkuperäinen nimi oli Jungle King, mutta nimi vaihdettiin ja Tarzania muistuttaneen pelihahmon ulkoasu muutettiin kun Edgar Rice Burroughsin perikunta haastoi Taiton oikeuteen tekijänoikeusrikkomuksesta.
Peli on käännetty useille laitteille ja julkaistu osana Taito Legends -kokoelmaa Windowsille, PlayStation 2:lle ja Xboxille.
Pelaaminen

Jungle Huntissa pelaaja kuljettaa viidakkoasuun pukeutunutta miestä, jonka tehtävä on vapauttaa hänen tyttöystävänsä kannibaaleilta. Hän käyttää viidakossa kulkiessaan apunaan liaaneja, ui krokotiilien asuttaman joen läpi ja ylittää liikkuvia kiviä. Krokotiilit on tapettavissa veitsellä, mutta joessa on myös ilmakuplia, jotka saattavat olla vaaraksi. Lopuksi pelaajan tulee pelastaa tyttö, jolloin tasot alkavat alusta astetta vaikeampina.
Aiheesta muualla

Jungle Hunt MobyGamesissa (englanniksi)
Jungle King Arcade History -sivustolla (englanniksi)
Jungle Hunt Arcade History -sivustolla (englanniksi)
Jungle Hunt Killer List of Videogamesissä (englanniksi)
Jonathan Phillips

Jonathan Phillips (s. 5. syyskuuta 1963) on brittiläinen näyttelijä, joka tunnetaan parhaiten roolistaan 2. perämiehenä Charles Lightollerina vuoden 1997 Titanic-elokuvassa. Hän esiintyi myös draamasarjassa Midsomerin murhat. Vuonna 2012 hän esiintyi tv-sarjassa I Shouldn't Be Alive David Huntin roolissa ja esitti pääosaa Hunted-tv-sarjoissa, jotka näytettiin BBC Onella ja HBOlla. Hän näyttelee DI 'Evertt'iä, paheellistunutta poliisia. Hänet tunnetaan myös nimellä Johnny Phillips. vuonna 2013 hän näytteli tv-sarjassa Death in Paradise.
Valikoitu filmografia

Prick Up Your Ears (1987)
Clarissa (1991) (TV)
The Young Indiana Jones Chronicles
Titanic (1997)
Turhuuden turuilla (Vanity Fair, 2004)
Aiheesta muualla

Jonathan Phillips Internet Movie Databasessa. (englanniksi)
John Stockton

| John Stockton |
| --- | --- |

Henkilötiedot
Koko nimi:  John Houston Stockton
Syntynyt: 26. maaliskuuta 1962 (ikä 62) Spokane, Washington, Yhdysvallat
Kansalaisuus:   Yhdysvallat
Koripalloilija
Pituus:  185 cm
NBA-varaus:  16. varaus, 1984 Utah Jazz
Pelaajaura
Seurajoukkueet
1984–2003:  Utah Jazz
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Barcelona 1992 |  |  |
|  Kultaa | Atlanta 1996 |  |  |
John Houston Stockton (s. 26. maaliskuuta 1962 Spokane, Washington) on yhdysvaltalainen entinen koripalloilija.
Stocktonia pidetään yhtenä kaikkien aikojen parhaista takamiehistä. Hänellä on eniten syöttöjä ja pallonriistoja NBA:n historiassa. Stockton edusti koko uransa ajan Utah Jazzia. Häntä pidetään yhtenä parhaista ilman mestaruutta jääneistä pelaajista.
Ura

Utah Jazz varasi Stocktonin vuoden 1984 varaustilaisuudessa kuudentenatoista pelaajana. Tätä ennen hän pelasi Gonzagan yliopistossa.
Stockton edusti Utah Jazzia vuodet 1984–2003. Hän tuli tunnetuksi erityisesti yhteispelistään Karl Malonen kanssa. Utah selviytyi finaaleihin vuosina 1997 ja 1998. Jazz hävisi kuitenkin molemmilla kerroilla Chicago Bullsille.
Stockton voitti NBA:n syöttökuninkuuden yhdeksän kertaa. Hänellä on hallussaan myös yhden kauden syöttöennätys.
Yhdysvaltain maajoukkueessa Stockton voitti kaksi olympiakultaa. Ensimmäisen kerran hän voitti kultaa 1992 kesäolympialaisissa Barcelonassa. Stockton oli tuolloin alkuperäisen Dream Teamin jäsen yhdessä muun muassa Larry Birdin, Magic Johnsonin ja Michael Jordanin kanssa. Toisen kerran hän voitti kultaa 1996 kesäolympialaisissa Atlantassa.
Vuonna 2009 Stockton valittiin Basketball Hall of Fameen. Samaan aikaan Hall of Fameen valittiin hänen Dream Team -joukkuetoverinsa Michael Jordan ja David Robinson, hänen Utahin aikainen valmentajansa Jerry Sloan sekä valmentaja C. Vivian Stringer.
Tärkeimmät saavutukset

Valinta 50 kaikkien aikojen parhaan NBA-pelaajan joukkoon (1996)
Kaksi valintaa NBA:n ykköstähdistöön (1994, 1995)
Yhdeksän NBA:n syöttökuninkuutta (1988, 1989, 1990, 1991, 1992, 1993, 1994, 1995, 1996)
Kaksi NBA:n pallonriistokuninkuutta (1988, 1992)
Kolmanneksi eniten otteluita NBA:n runkosarjan historiassa (1 504)
Eniten syöttöjä NBA:n runkosarjan historiassa (15 806)
Eniten pallonriistoja NBA:n runkosarjan historiassa (3 265)
Eniten syöttöjä NBA:n runkosarjassa yhdellä kaudella (1 164)
Aiheesta muualla

Stocktonin tilastot NBA:n sivustolla (englanniksi)
Stocktonin esittely NBA:n sivustolla (englanniksi)
Yhdysvaltain joukkue – Kesäolympialaiset 1992
”Dream Team”

4 Laettner |
5 Robinson |
6 Ewing |
7 Bird |
8 Pippen |
9 Jordan |
10 Drexler |
11 Malone |
12 Stockton |
13 Mullin |
14 Barkley |
15 Johnson |
Valmentaja Daly
Yhdysvaltain joukkue – Kesäolympialaiset 1996
4 Barkley |
5 Hill |
6 Hardaway |
7 Robinson |
8 Pippen |
9 Richmond |
10 Miller |
11 Malone |
12 Stockton |
13 O’Neal |
14 Payton |
15 Olajuwon |
Valmentaja Wilkens
Joseph Christoph Kessler

Joseph Christoph Kessler
Joseph Christoph Kessler (26. elokuuta 1800 Augsburg – 14. tammikuuta 1872 Wien) oli saksalainen pianisti, musiikkipedagogi ja säveltäjä.
Kessler opiskeli Wienissä ja opetti vuosina 1820–1826 pianonsoittoa Łańcutissa sekä Lvivissä. Hän asettui vuonna 1829 Varsovaan. Vuosina 1835–1855 hän asui ja työskenteli Lvivissä. Kesslerin tuotantoon kuuluu monia pianokappaleita, kuten nocturneja, etydejä ja kaksikymmentäneljä Frédéric Chopinille omistettua preludia (op. 31). Chopin itse omisti Kesslerille opuksen 28 preludinsa.
Aiheesta muualla

IMSLP: nuotteja
Jupukkajärvi

| Jupukkajärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°18′14″N, 24°30′26″E
Vesistöalue ja valuma-alueen tietoja
Laskujoki:  Jupukkaoja 
Järvinumero:  67.997.1.005
Mittaustietoja
Pinnankorkeus:  112 m  
Rantaviiva:  1,421 km  
Pinta-ala:  8,925 ha  
Saaria:  ei saaria 
 fiJupukkajärvi 
Jupukkajärvi  on Lapissa Ylitorniolla Mellakosken kylän lähellä sijaitseva järvi.
Maantietoa

Järven pinta-ala on 8,9 hehtaaria, se on 450 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Kuijasjoen valuma-alueella (67.99), jonka Kertunjoen valuma-alueeseen (67.997) se kuuluu. Järven vedenpinnan korkeus on 112 metriä mpy.
Salmijärvi (Rovaniemi)

| Salmijärvi |
| --- | --- |
 Salmijärvi maaliskuussa 2010.
Valtiot:   Suomi
Paikkakunta:  Pöykkölä, Rovaniemi
Koordinaatit:  66°28′50″N, 25°46′15″E
Järvinumero:  65.132.1.020 
Mittaustietoja
Pinnankorkeus:  74,1  m 
Rantaviiva:  6,4 km 
Pinta-ala:  1,281 km² 
Tilavuus:  0,00316 km³ 
Keskisyvyys:  2,5 m 
Suurin syvyys:  4,3 m 
 fiSalmijärvi 
Salmijärvi on järvi Rovaniemellä, Pöykkölän kaupunginosassa. Sen ympäristössä on paljon asuinrakennuksia ja etelärannalla sijaitsee Lapin metsämuseo. Järven lounaisosassa on suosittu uimaranta. Salmijärvi laskee vetensä Salmenojaa pitkin Kemijokeen. Salmenojan ylitse on rakennettu kaksi siltaa, kantatielle 78 Salmenojan silta ja kevyelle liikenteelle Salmenojan raittisilta.
Salmijärven pohjoispuolella on lampi nimeltä Keinuvuopaja. Järviä erottaa toisistaan kapea Kolpeneenharju.
Salmijärvessä moottoriveneily on kielletty muualla kuin venelaiturille johtavalla veneilyväylällä.
Joint Tactical Radio System

Joint Tactical Radio System on yhdysvaltalainen ohjelma, jonka tarkoituksena on kehittää ohjelmistoradiojärjestelmä sotilaalliseen käyttöön siten, että aaltomuodot vakioidaan ja ohjelmistoradio kykenee käsittelemään uudet ja olemassa olevat aaltomuodot.
Tuotelinjat

Joint Tactical Radio System koostuu viidestä käyttöönottoluokka 1:n (ACAT I) ja yhdestä käyttöönottoluokan 3:n teknologiaohjelmasta.
Tuotelinjat > Ground Domain

Ground Domain, aikaisemmin rypäs 1, josta vastaavat Yhdysvaltain maavoimat, oli tarkoitettu varustamaan Yhdysvaltain laivaston merijalkaväen ja Yhdysvaltain maavoimien ajoneuvot, Yhdysvaltain ilmavoimien taktiset ilmavalvontatahot ja Yhdysvaltain maavoimien helikopterit. Rypäs 1 sisälsi myös aaltomuodon kehitysohjelman Wideband Networking Waveform (WNW), joka on seuraavan sukupolven Internet-tiedonsiirtoprotokolla tarkoitettuna vapaamuotoisesti muodostettaville verkoille (MANET). 2005 rypäs nimettiin uudelleen Ground Mobile Radio:ksi (GMR), ja siitä oli poistettu Yhdysvaltain ilmavoimien taktiset ilmavalvontatahot ja Yhdysvaltain maavoimien helikopterit. Kansallinen turvallisuusvirasto vahvisti JTRS:n GMR-ryppään aseman vuonna 2012.
Handheld, Manpack and Small Form Factor - ohjelma, joka on virallisesti rypäs 5 ja jota Yhdysvaltain maavoimat johtavat, on tarkoitettu kehittämään kädessä pidettäviä, kannettavia ja pieniä radioita. Uudelleen nimeäminen tapahtui 2006.
Airborne, Maritime, Fixed station, aikaisemmin rypäs 3 ja rypäs 4, on tarkoitettu kehittämään laivastokäyttöön ja Yhdysvaltain laivaston merijalkaväen käyttöön kiinteä radio. Ohjelmasta vastasi Yhdysvaltain laivasto. Ohjelma oli osa Digital Modular Radio -ohjelmaa. Rypäs 4:ää johtivat Yhdysvaltain ilmavoimat, jonka tarkoituksena oli tuottaa radiot ilmavoimille ja niin laivaston kiinteäsiipisille lentoaluksille kuin myös helikoptereillekin. 2004 ryppäät 3 ja 4 yhdistettiin Airborden and Maritime Fixed-Station program:ksi. 2006 siihen siirrettiin Ground Domain:sta, rypäs 1:stä maavoimien helikoptereiden radiokehitys.
Kritiikkiä

JTRS -järjestelmän kehittäminen alkoi jo vuonna 1997, jolloin alusta lähtien Yhdysvaltain puolustusjärjestö (engl. Defense Department) aliarvioi siihen liittyneitä ohjelmistojen perushaasteita, minkä seurauksena kehitystyö venyi viidentoista vuoden mittaiseksi ja maksoi kuusi miljardia dollaria eikä JTRS:ää saatu merkittävästi laajempaan käyttöön.
Sandvika

Sandvika idästä mereltä nähtynä.
Sandvika on hallinnollinen keskus Bærumin kunnassa Norjassa. Se sijaitsee noin 15 km länteen Oslosta.
SEOSAT

SEOSAT/Ingenio on Espanjan satelliittikaukokartoitusjärjestelmä.
EADS rakentaa Espanjan rahoituksella SEOSAT-satelliitin ESAn puitteissa. Satelliitti valmistunee vuonna 2011. päivitettävä
Satelliittissa on optinen kuvausjärjestelmä, jonka erotuskyky on 2,5 metriä, ja lähi-infrapuna-alueen kuvausjärjestelmä, jonka erotuskyky on 10 metriä.
Sen sisarsatelliitti SEOSAR on sotilaallinen tutkasatelliitti, joka liittyy EU:n MUSIS-järjestelmään. Se valmistuu vuonna 2015.päivitettävä
Aiheesta muualla

Earth observation satellite systems in Europe (Arkistoitu – Internet Archive) (englanniksi)
Thales-Alenian SEOSAT-sivu (Arkistoitu – Internet Archive)
SELinux

SELinux, Security-Enhanced Linux, on alun perin Yhdysvaltain NSA:n Linux-ytimeen kehittämä laajennus, joka sisältää tuen ja työkalut käyttäjien ja järjestelmän oikeuksien normaaleja Unix-käyttäjäoikeuksia tarkempaan hallintaan (mandatory access control, MAC). MAC ei ole käyttäjän hallittavissa ja sillä rajataan järjestelmän sotkemista tai turvamekanismien ohittamista.
NSA julkaisi ensimmäisen version ohjelmistosta avoimen lähdekoodin GNU GPL -lisenssillä 22. joulukuuta 2000. Muihin merkittäviin kehittäjiin kuuluvat Red Hat ja Network Associates sekä Secure Computing, jälkimmäisistä molemmat nykyisin Intel Securityn omistamia. Nykyään SELinuxia kehittää Linux-yhteisö (eikä NSA).
SELinux on kuulunut viralliseen Linux-ytimeen versiosta 2.6 lähtien (elokuu 2003).
Androidissa se on ollut versiosta 4.3 lähtien.
Red Hat Enterprise Linux (RHEL) otti SELinuxin käyttöön versiossa 4 vuonna 2005, Fedora Core versiossa 2 (2004), Debian 4.0 Etch-julkaisussa (2007) ja Ubuntu versiossa 8.04 ”Hardy Heron” (2008).
SELinux ei ole ainoa MAC-ratkaisu Linuxissa vaan vaihtoehtoja ovat muun muassa AppArmor, TOMOYO ja Smack (Simplified Mandatory Access Control Kernel).
Aiheesta muualla

SELinux Project Wiki
http://fedoraproject.org/wiki/SELinux
Savcor Ballet

Savcor Ballet oli vuosina 1995 – 2013 Mikkelissä järjestetty balettitapahtuma. Vuoteen 2010 saakka se tunnettiin nimellä Ballet Mikkeli. Tapahtumassa esiintyi kansainvälisesti arvostettuja venäläisiä balettiryhmiä kuten Bolšoi, Imperial Russian Ballet ja Eifman Ballet. Tapahtuma järjestettiin konserttitalo Mikaelissa ja sen tuottajina toimi mikkeliläinen Savcor-yhtiöistä tunnettu yrittäjäpariskunta Hannu ja Ulla Savisalo.
Aiheesta muualla

www.savcorballet.com (Arkistoitu – Internet Archive)
Seimi (täsmennyssivu)

Seimi tarkoittaa:
Seimi on hevosen ruokinnassa tallissa käytettävä astia.
Jouluseimellä on Jouluevankeliumissa erityinen merkitys Kristus-lapsen ensimmäisenä vuoteena olleen seimen mukaan
Nimitystä seimi käytettiin aiemmin myös lasten päiväkodista.
Joskus seimeksi kutsutaan vauvan vuodetta.
Tähtijoukko Praesepe tunnetaan myös nimellä Seimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Seimi”, voi hakea sivunnimihaulla, laajalla sivunnimihaulla tai tekstihaulla.
Save Rock and Roll

| Save Rock And Roll Fall Out Boy |
| --- | --- | --- |

Studioalbumin tiedot
 Julkaistu: 12. huhtikuuta 2013
 Kesto: 41.37
 Levy-yhtiö: Island Records, Decaydance Records
Listasijoitukset
  37.
Fall Out Boyn muut julkaisut
| Believers Never Die – Greatest Hits 2007 | Save Rock And Roll 2013 | PAX AM Days 2013 |
Save Rock And Roll on Fall Out Boy -yhtyeen studioalbumi, joka julkaistiin 12. huhtikuuta 2013.
Kappaleet

The Phoenix – 4.04
My Songs Know What You Did in the Dark (Light Em Up) – 3.09
Alone Together – 3.23
Where Did the Party Go – 4.03
Just One Yesterday – 4.04 (feat. Foxes)
The Mighty Fall – 3.32 (feat. Big Sean)
Miss Missing You – 3.30
Death Valley – 3.46
Young Volcanoes – 3.24
Rat a Tat – 4.02 (feat. Courtney Love)
Save Rock and Roll – 4.41 (feat. Elton John)
Save Me from Myself

| Save Me from Myself: How I Found God, Quit Korn, Kicked Drugs, and Lived to Tell My Story |
| --- | --- |

Kirjailija:  Brian Welch
Kieli:  englanti
Genre:  Omaelämäkerta
Kustantaja:  HarperOne
Julkaistu:  3. heinäkuuta 2007
Sivumäärä:  225
ISBN:  978-0-06-125184-9

Löydä lisää kirjojaKirjallisuuden teemasivulta
Save Me from Myself: How I Found God, Quit Korn, Kicked Drugs, and Lived to Tell My Story on entisen Korn -kitaristi Brian "Head" Welchin omaelämäkerta. Kirja kertoo hänen elämänvaiheensa lapsuudesta, ajasta Kornissa, hänen huumeriippuvuudestaan, uskoontulosta, elämästä Jumalan kanssa ja hänen musiikillisen soolouransa alusta.
Kirja julkaistiin Yhdysvalloissa kovakantisena 3. heinäkuuta 2007 ja pehmeäkantisena 24. kesäkuuta 2008.
Kirjaa ei ole julkaistu suomeksi.
Luvut

"Author's Note"
"Prologue"
"Part I: To Hell and Back"
"Life Begins in Bako"
"It All Comes Together"
"The Final Piece"
"It Starts to Come Apart"
"Life Changes"
"I Fall to Pieces"
"...And Get Put Back Together"
"Part II: Heaven on Earth"
"I Go Public"
"Tongues"
"Head Hunting in India"
"Into the Desert"
" I Go Through Hell Again"
"Epilogue"
"Acknowledgements"
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Seinabo Sey

Seinabo Sey
Seinabo Sey (s. 7. lokakuuta 1990 Södermalm, Tukholma) on ruotsalainen laulaja-lauluntekijä. Hänen tyyliään on kuvattu soulia ja modernia popmusiikkia yhdisteleväksi.
Seyn isä oli Gambiassa ja Senegalissa mainetta niittänyt muusikko Maudo Sey (k. 2013), jonka kautta Sey sai varhaisimman kosketuksensa musiikkiin. Muutettuaan perheineen Halmstadin kuntaan Sey kävi Östergårdsskolania. 16-vuotiaana hän oli jo palannut Tukholmaan ja osallistui musiikkikoulutukseen Fryshusetin keskuksessa. Häneen vaikuttivat muiden muassa Lauryn Hill, Beyoncé ja Alicia Keys. Koulutuksen jälkeen Sey aloitti yhteistyön muiden muassa Oskar Linnrosin, Linda Piran ja Storin kanssa.
Sey teki läpimurtonsa vuonna 2014, jolloin ilmestyivät hänen hittisinglensä "Younger" ja ensimmäinen EP:nsä For Madeleine. Viimeksi mainittu on omistettu laulajan äidille. Isälleen Sey omisti EP:n For Maudo (2016). Seyn ensimmäinen täysimittainen albumi oli Pretend (2016), jota seurasi I'm a Dream. Hänen kappaleitaan, kuten esikoissinglen "Younger", on tuottanut Magnus Lidehäll.
Sey on päässyt levytyksillään listoille lukuisissa maissa, kuten Yhdysvalloissa. Hän on kansainvälisellä urallaan tehnyt kiertueita Euroopassa ja Yhdysvalloissa. Seylle myönnettiin 25. helmikuuta 2015 parhaan uuden artistin Grammis-palkinto. Hän on saanut myös muita palkintoja ja ollut vuonna 2017 ehdolla Pohjoismaiden neuvoston musiikkipalkinnon saajaksi.
Jura (vuoristo)

| Jura |
| --- | --- |

Maantiede
Sijainti:  Ranska / Sveitsi
Koordinaatit:  47.2431°N, 6.0219°E
Korkein kohta
Nimi:  Le Crêt de la Neige
Korkeus meren-pinnan tasosta:  1 720 m
Sijainti:  Ain, Rhône-Alpes, Ranska
Koordinaatit:  46°16′21″N, 5°56′40″E
Geologia
Aikakausi:  jurakausi, plioseeni
Kivilaji:  Sedimenttikivilajit
Jura on pienehkö vuoristo Keski-Euroopassa Alppien pohjoispuolella, Ranskan ja Sveitsin rajalla. Se muodostaa Rhônen ja Reinin välisen vedenjakajan, ja erottaa samalla toisistaan Pohjanmereen ja Välimereen laskevat vesistöt.
Ranskassa Juravuoristo käsittää pääosan Franche-Comtén aluetta sekä itäisimmän osan Rhône-Alpesin alueesta. Etelässä se ulottuu hieman myös Savoijin ja pohjoisessa Alsacen alueelle. Sen alueella on pääosa Ainin, Doubs’n, Juran ja Territoire de Belfortin departementeista. Pohjoisessa Reinin laakso erottaa Juran Saksan puolella olevasta Schwarzwaldista.
Sveitsissä Juravuoristo käsittää maan luoteisimman osan Basel-Landschaftin, Solothurnin, Juran, Bernin, Neuchâtelin, Vaudin, Aargaun, Zürichin ja Schaffhausenin kantoneissa. Sveitsissä Juravuoriston alue on teollistunut jo 1700-luvulta lähtien ja muodostunut etenkin kelloteollisuuden keskukseksi. Siellä onkin melko suuria kaupunkeja korkealla vuoristossakin, esimerkiksi La Chaux-de-Fonds, Le Locle, ja Sainte-Croix. Alueen asukasluku on kuitenkin 1960-luvulta lähtien ollut laskusuunnassa. Sveitsin Jura on yksi Sveitsin kolmesta maantieteellisestä alueesta; muut ovat Sveitsin Mittelland ja Sveitsin Alpit.
Grottes de Vallorbe, kallioluolasto Vallorbessa Vaudin kantonissa.
Juravuoriston mukaan ovat saaneet nimensä Ranskan departementti Jura ja Sveitsin kantoni Jura. Vuoristo on antanut nimensä myös geologiselle aikakaudelle, jurakaudelle, sekä lukuisille alueen yrityksille.
Van’in rotko
Geologia

Vuoristo on keskiosiltaan edelleen nousemassa, mutta samaan aikaan mataloitumassa sivuiltaan. Sen keskeisin osa kulkee koillis–lounais-suuntaisesti. Vuoriston muodonmuutos johtuu siitä, että mannerlaattojen liikkeen vuoksi Alpit ovat hitaasti liikkeessä pohjoiseen. Nämä voimat käyvät kuitenkin sitä heikommiksi, mitä kauemmaksi Alpeista mennään.
Kivilajeiltaan vuoristo jakautuu kolmeen osaan, jotka ovat peräisin jurakauden eri vaiheista: varhaisjura- eli Lias-, keskijura- eli Dogger (epookki)- ja myöhäisjura- eli Malm-kausilta. Vuoristossa on erityisesti kalsiitti-, bioklasti- ja ooliittikerrostumia.
Juravuoriston synty ajoittuu kenotsooiselle maailmankaudelle. Suurin geologinen muodonmuutos tapahtui plioseenikaudella noin 2,6–5,3 miljoonaa vuotta sitten. Osa vuorista on vielä sen verran nuoria, ettei eroosio ole ehtinyt niihin kovin suuresti vaikuttaa.
Juravuoriston korkein huippu on Ranskassa Ainin departementissa sijaitseva Le Crêt de la Neige. Se on uusimpien mittausten mukaan 1 720 metriä korkea, mutta varhaisemmissa lähteissä sen korkeudeksi on ilmoitettu 1 717,6 metriä. Tämän on arveltu johtuvan siitä, että vuoristo on maankuoren tektonisten liikkeiden vuoksi edelleen kohoamassa.
Matkailu

Juravuoristosta on tullut suosittu matkailualue. Siellä voi harrastaa patikointia, pyöräilyä ja hiihtoa. Alueella kulkee 310 kilometriä pitkä patikointireitti, Jurahöhenweg (engl. Jura ridgeway), joka johtaa Dielsdorfista läheltä Zürichiä Nyoniin Genevenjärven rannalle.
Suosittuja nähtävyyksiä ovat luonnonmuodostumat, kuten Van’in rotko, näköalapaikat kuten Chasseral sekä luolat kuten Grottes de l’Orbe.